**Мира Сейтимбетова**

**(Казахстан, Талдыкорган)**

**ТАЛДЫҚОРҒАН АЙМАҒЫНДАҒЫ ЕГЕУҚҰЙРЫҚТАРДЫҢ ТАРАЛУЫ**

*Құмтышқандары тұқымдасы (Gerbillinae)* шөл-шөлейтті аймақтарда тіршілік етуге бейімделген 69 түрді біріктіреді. Үстінгі күрек тістері әдетте ұзына бойы сайшалы. Құйрығы – жүндес және ұшында шашағы болады [3].

Егеуқұйрықтар (лат. Rattus) – кеміргіштер отряды қаптесерлер тұқымдасының бір туысы. Қазақстанда үш түрі: сұр егеуқұйрық (R. norvegicus), қара егеуқұйрық (R. rattus) және Түркістан егеуқұйрығы (R. turkestanicus) таралған. Сұр егеуқұйрық республикамыздың батыс және солтүстік аудандарында көбірек кездеседі. Соңғы жылдары басқа облыстарға да тарай бастады. Қара егеуқұйрық тек Каспий теңізі маңында тіршілік етсе, Түркістан егеуқұйрығы Оңтүстік Қазақстан мен Жамбыл облыстарының таулы аймақтарында таралған. Егеуқұйрық денесінің ұзындығы 15 – 50 см, құйрығы ұзын және ол сақина тәрізді қабыршақпен қапталған. Тұмсығы сүйір, денесін сұр, қоңыр-сұр, қара түсті жүн басқан. Егеуқұйрықтар тауда, өзен-көл маңында, елді мекендерде, егістік төңірегінде кездеседі. Көбінесе, тұрғын үйлер мен қора-жайларда, азық-түлік қоймаларында тұрақты тіршілік етеді. Жыл бойы қоректенеді[2].

Адам мен үй малдарына аса қауіпті аурулар (оба, безгек, сүзек, т.б.) таратады, сондықтан олар мекендейтін үйлер мен астық қоймаларын мезгіл-мезгіл дезенфекциялап отыру керек. Соңғы жылдары Арал теңізінің оңтүстік-шығысынан егеуқұйрықтардың тағы бір туысы – үнді егеуқұйрығы немесе тақтатісті угеуқұйрық (Nesokia), оның бір ғана түрі – үнді егеуқұйрығы (Nesokia indica) табылған. Егеуқұйрықтар сүтқоректілер ішіндегі ең көп тараған. Оңтүстік – шығыс Азия мен Африканың тропикалық аймақтарында көп түрлері мекендейді. Көздері үлкен. Құлақтары мен құйрықын сирек, қысқа түк басқан.Жерде, ағашта, топырақ арасында және сумаңында тіршілік етеді. Күндіз не түнде белсенді тіршілік етуі мүмкін. Әртүрлі өсімдіктер және жануарлармен қоректенеді. Мысалы, сұр егеуқұйрықтың рационында жануартектес қорек басым, ал Түркістан егеуқұйрықтарығы шөптесін азықпен көптеп қоректенеді. Жылына 2-4 мәрте көбейіп, әрқайсысында 1-ден 17-ге дейін ұрпақ береді. 3-4 айда жыныстық жағынан жетіледі. Жер егеуқұйрығының (Nesokia indica) республика фаунасында бар-жоғы анықталмаған[1].

Талдықорған қаласында егеуқұйрықтардың екі түрі кездеседі: сұр егеуқұйрық (Rattus norvegicus), қара егеуқұйрық (Rattus rattus).



**1-сурет. сұр егеуқұйрық 2-сурет. қара егеуқұйрық**

**(Rattus norvegicus) (Rattus rattus).**

**Талдықорған обаға қарсы күрес станциясының маманы Мариямкүл Абдуллаеваның зертеуі бойынша егеуқұйрықтарға сипаттамасы.**

**Сұр егеуқұйрық (Rattus norvegicus).** Сұр егеуқұйрық басқа түрлерге қарағанда ең ірісі. Үлкен егеуқұйрықтың орташа салмағы 244-463 г. ал, ұзындығы 171-277 мм. дейін жетеді.Үлкендердің арқасындағы және бүйіріндегі жүні қоңыр сұр түсті болады. Құйрығының асты үстіне қарағанда ақшыл болып келеді. Әрдайым құйрығы денесіне қарағанда қысқа болады.

Сұр егеуқұйрықтар табиғатта антропогенді жер бедерінде және адамдардың жай қораларында кездеседі. Табиғатта егеуқұйрықтар су жағалауларында өмір сүреді. Атап айтқанда баяу ағатын өзендер мен жылғаларда, көлдер мен тоғандарда.

Антропогенді жер бедерінде егеуқұйрықтар жасанды каналдардың жағалауын, балық тоғандарын, бақтар мен бақшаларды, саябақтарды, адамдардың демалатын орындарын (жағажайларды), қоқыстарды, канализацияларды, шахталарды, шаруашылық жайларды ал, құрылыстарда ең төменгі қабаттарды, үйдің астын мекен етеді.

Егеуқұйрықтың өткір тістері оның ең басты құралы және қаруы. Алдыңғы тістері берік сарғыш эмальмен қапталған ал, тістің өзі жұмсақ дентиннен тұрады. Сол себепті тістерді бір-біріне егеген кезде олар өткір болып қалады. Тістері сондай мықты ол бетон мен алюминийді де кеміре алады.

Егеуқұйрықтың ит тістері жоқ бірақ, күрек тістері мен азу тістерінің арасында ара-қашықтық бар. Ол ара – қашықтық ерін қатпарымен жабылған яғни, диастемамен. Ол егеуқұйрықтың ауыз қуысын бір затты кемірген кезде қажет емес бөліктерден сақтайды. Диастеманың арқасында егеуқұйрық тым ашты және улы заттарды өзіне ешқандай зиян келтірместен кеміре алады.

Сұр егеуқұйрық 4-5 жыл өмір сүре алады. Сұр егеуқұйрық судың жанын мекен ететін түр. Көп жағдайда егеуқұйрықтар табиғи аймақта кездеспейді немесе, табиғи аймаққа жылдың жылы кезеңінде ғана қоныс аударады. Сұр егеуқұйрықтар ымырт және түнгі уақытта белсенді. Олар негізінде топталып өмір сүреді. Топта екі жыныстың да он шақтысы кездесуі мүмкін. Мүндай жағдайда күрделі иерархиялық қатынас туындайды. Топ өзінің аймағын иіс белгісімен белгілеп, басқа топтың кіруінен қорғайды.

Жылуы жоқ ғимараттарда мекен ететін сұр егеуқұйрықтар жылдың жылы кезеңінде балалайды ал, жылуы бар ғимараттарды мекен ететіндер жыл бойы балалай алады. Алғашында 2-3 бала балалайды ал, екінші кезеңде сегізге дейін жетеді.

Егеуқұйрықтар электр құрылғысына (кабель, тоқ желілері және т.б.) тұрмыстық құрылыстарға, азық-түліктерге орасан зор зиян келтіреді.


Сонымен қатар олар аса қауіпті жұқпалардың көзі болып табылады.

Талдықорған қаласында сұр егеуқұйрықтар көбінесе дачаларда, түрлі сауда үйлерінің подвальдарында көп кездеседі.

**Қара егеуқұйрық (Rattus rattus).** Қараегеуқұйрықтар 15-22 см-ге шейін жетеді, дене салмағы 132-300г. Құйрығы көп жүндермен жабылған. Құйрықтары денесінен 28,8 см ұзын болып келеді. Талдықорғанда қара егеуқұйрықтардың денесінің түсі екі түрлі үлгіде болады:

1. Үстінгі жағы қара немесе қара-қоңырлау жасыл метталдық жарқын түспен. Асты жағы сұрғылт болып келеді.
2. Үстіңгі жағының түсі сұр егеуқұйрықтарға ұқсайды. Көбінесе ақшыл болады, астынғы жағы ақ кей кездерде сарғыштау.

**Талдықорған обаға қарсы күрес станциясының егеуқұйрықтарға берген статистикасы**



**Егеуқұйрықтар мынадай жолмен жойылады:**

* Үй-жайларда (коммуникациялар) және ашық аумақтарда кеміргіштердің көп жиналған және көшу орындарына улы жемдерді салу;
* Механикалық аулау құралдарын пайдалану (қақпандар, тұзақтар, желімді жабындылар);

Кеміргіштерді жою бойынша өздігінен жұмыс жасау үшін дезинфекциялық бағыттағы мамандандырылған ұйымдарда сатып алынған құралдарды пайдалануға болады. Улы жемдерді қолданған кезде әрбір препаратқа арналған нұсқаулықты басшылыққа алған жөн, жеке қорғаныс құралдарын (қолғап) қолдану, препаратты балаларға қолжетімсіз жерде сақтау керек.

**Пайданылған әдебиеттер:**

1.Олжабекова К.Б., Есжанов Б.Е., Омыртқалылар зоологиясы, Алматы 2007жыл.

2.Дәуітбаева К.Ә., Есжанов Б.Е., Сапарғалиева Н.С., Нұртазин С.Т., Алматы 2011жыл.

3.Жұмалиев М.Қ., Бәйімбет Ә.А., Жануарлар әлемінің биологиялық алуантүрлігі, «Қазақ университеті», 2005жыл.